**Ministerul Mediului**

**Agenţia Naţională pentru Protecţia Mediului**



|  |
| --- |
| **Agenţia pentru Protecţia Mediului Dâmboviţa** |

Nr. 1695/793/\_\_\_\_.03.2017

**PROIECT DECIZIA ETAPEI DE ÎNCADRARE**

**Nr. \_\_\_ din \_\_\_.03.2017**

Ca urmare a solicitării de emitere a acordului de mediu adresate de **ADMINISTRAȚIA BAZINALĂ DE APĂ BUZAU – IALOMIȚA**, cu sediul social în municipiul Buzău, str. Bucegi, nr. 20 bis, județul Buzău, înregistrată la Agenția pentru Protecția Mediului (APM) Dâmbovița cu nr. 1695 din 09.02.2017 în baza Hotărârii Guvernului nr. [**445/2009**](file:///C:\Documents%20and%20Settings\Administrator\Sintact%202.0\cache\Legislatie\temp\00123818.htm) *privind evaluarea impactului anumitor proiecte publice şi private asupra mediului* şi a Ordonanţei de Urgenţă a Guvernului nr. [**57/2007**](file:///C:\Documents%20and%20Settings\Administrator\Sintact%202.0\cache\Legislatie\temp\00103869.htm) *privind regimul ariilor naturale protejate, conservarea habitatelor naturale, a florei şi faunei sălbatice*, cu modificările şi completările ulterioare,

**Agenția pentru Protecția Mediului Dâmbovița decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 16.03.2017, că proiectul de investiție“***Lucrări de decolmatare și recalibrare a albiei minore a râului Ialomița prin exploatare de agregate minerale, perimetrul Finta 2, județul Dâmbovița***” propus a fi amplasat în comuna Finta, satul Finta Mare, județul Dâmboviţa, **nu se supune evaluării impactului asupra mediului și nu se supune evaluării adecvate**.

**Justificarea prezentei decizii**:

**I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele**:

1. proiectul se încadrează în prevederile Hotărârii Guvernului nr. [445/2009](file:///C:\Documents%20and%20Settings\Administrator\Sintact%202.0\cache\Legislatie\temp\00123818.htm), Anexa nr. 2, pct. 10, lit. f;
2. nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;
3. ***Caracteristicile proiectelor*:**
4. ***mărimea proiectului****:*

Perimetrul de exploatare propus este situat în albia minora a râului Ialomita, cod cadastral XI-1.000.00. la 800 m aval de podul peste raul Ialomita de pe DC 31 Finta Bilciuresti, într-o plaja inundabila la debite mari.

Pe acest tronson se propune extracția organizata a materialului aluvionar constituit din pietriș cu bolovăniș si nisip, astfel încât sa se realizeze o decolmatare a albiei, fără construcții hidrotehnice suplimentare.

Coordonatele de delimitare ale tronsonului propus pentru lucrări de decolmatare si reprofilare si regularizare a cursului albiei minore a râului Ialomița, prin exploatarea de agregate minerale de râu sunt:

Coordonate STEREO 70 ale perimetrului analizat sunt:

|  |  |  |  |
| --- | --- | --- | --- |
| **Punct** | **X** | **Y** | **Observații** |
| 1 | 364575 | 563424 | Amonte |
| 2 | 364597 | 563475 | Amonte |
| 3 | 364554 | 563579 |  |
| 4 | 364537 | 563678 |  |
| 5 | 364545 | 563808 | Aval |
| 6 | 364496 | 563819 | Aval |
| 7 | 364481 | 563671 |  |
| 8 | 364509 | 563538 |  |

**Suprafața totala a perimetrului 19580 mp.**

Din acest perimetru se propune extracția organizata a materialului aluvionar constituit din bolovăniș, pietriș si nisip, astfel încât sa se realizeze o decolmatare a albiei care sa-i confere competenta de a prelua si tranzita debitul mediu multianual si debitul maxim asigurat 50% (87 mc/sec), fără construcții hidrotehnice suplimentare.

**Accesul în zona** se face din DJ 711 (Târgoviște-Bujoreanca) sau DJ 720 A, pana în localitatea Finta, apoi pe drumuri comunale (DC 31) si de exploatare existente pe malul stâng al râului Ialomița, care se vor întreține în mod corespunzător.

**Descrierea proiectului**

Extracția balastului se va face în scopul reprofilării si regularizării albiei râului Ialomița prin executarea unui șenal cât mai apropiat de axul albiei pentru dirijarea scurgerii în condiții optime la debitul maxim asigurat Q50% (87 mc/s). Albia regularizata se va racorda la ambele capete cu albia actuala. Racordarea la capete se refera atât la traseu cat si la adâncimea de exploatare avându-se în vedere sa nu depășească, de regula, cota talvegului. Prin realizarea lucrărilor de exploatare, se vor proteja malurile râului evitând o degradare rapida a acestora.

Se va realiza în acest fel o secțiune a curgerii aproximativ trapezoidala cu lățimi si adâncimi variabile (adaptate la lățimea conjugata a depozitelor aluvionare care împiedica tranzitarea optima a debitului de calcul) fără a depăși cota locala a talvegului în fiecare secțiune de execuție. Secțiunea tip prezintă următoarele caracteristici:

**Sector analizat**:

**Lungime L=400 m**

**Lățimea B = 35-45 m;**

**Adâncimea maxima = 1,50 m, adâncimea medie 0,80 m**

**Panta taluz = 1:2**

Pilierii de siguranța fata de cele 2 maluri vor fi de :

* + fata de mal drept minim 10,0 m,
  + fata de mal stâng minim 10,0 m.

Perimetrul de exploatare va fi bornat în teren, conform legislației.

Având in vedere valoarea debitului solid multianual se mizează pe refacerea rezervei de nisip si pietriș in proporție de 15-25% pe an, doar in cazul in care se vor produce viituri cu debite semnificative pe râu.

Rezultatul calcului volumetric, în varianta blocurilor geologice delimitate de secțiuni verticale, al resurselor este prezentat in tabelul de mai jos:

|  |  |  |  |  |  |
| --- | --- | --- | --- | --- | --- |
| Bloc  nr. | Profil de execuție | Suprafața | Suprafața medie | Distanta medie | Volum |
| S | S [mp] | Sm [mp] | D [m] | V=Sm x D [mc] |
| 1 | PT1 | 0 | 35.65 | 45.00 | 1604.25 |
| PT2 | 71.3 |
| 2 | PT2 | 71.3 | 77.73 | 95.00 | 7384.35 |
| PT3 | 84.15 |
| 3 | PT3 | 84.15 | 105.73 | 90.00 | 9515.70 |
| PT4 | 127.30 |
| 4 | PT4 | 127.30 | 98.81 | 95.00 | 9386.95 |
| PT5 | 70.32 |
| 5 | PT5 | 70.32 | 35.16 | 75.00 | 2637.00 |
| PT6 | 0 |
| TOTAL | 30528.25 | | | | |

Pentru intervalul de timp 2017 - 2018 este programata exploatarea unui volum de cca. 30000 mc

Activitatea care se va desfășura în baza avizului impune următoarele lucrări:

- lucrări de pregătire si deschidere;

- lucrări de exploatare;

- lucrări de excavații si transport balast ;

- haldarea materialului.

**Lucrări de pregătire si deschidere**

Fiind situat in albia minora a râului Ialomița zăcământul este unul practic deschis.

Lucrările de pregătire vor consta în amenajarea cailor de acces provizoriu la fâșia de extracție, amenajarea zonelor de manevra a utilajelor de încărcare si transport, precum si asigurarea operativa de evacuare a acestora la cote dominante în cazul producerii viiturilor.

**Lucrări de exploatare**

Exploatarea nisipului si pietrișului din perimetrul Finta 2 se va face ținând cont de:

- caracteristicile fizice ale materialului (depozit heterogen de nisipuri, pietrișuri si bolovănișuri);

- dotare tehnico-materiala;

- prevederile autorizației de gospodărire a apelor.

**Lucrări de excavații balast:**

☞ Se vor executa prin derocare mecanizata (cu încărcarea într-o singura repriza în mijloace de transport), în fâșii longitudinale fata de axul dinamic al curgerii, regresiv cu dezvoltarea frontului în felii perpendiculare pe axul dinamic în secțiunea de execuție, cu sensul de avansare din aval către amonte în cadrul fâșiei.

Elementele frontului de extracție sunt:

- lungimea fâșiei: maxim 50 m;

- lățimea feliei: 10 m;

- adâncimea maxima a treptei: 1,50 m, adâncimea medie 0,80 m.

☞ Transportul balastului către beneficiari se va realiza cu ajutorul autobasculantelor cu capacitatea benei de 16 to.

☞ Pentru operațiunile de încărcare în mijloacele de transport la expediție se folosește direct excavatorul sau un autoîncărcător STALOWA WOLA cu capacitatea cupei de 3,4 m3.

Pierderile în procesul de extracție sunt minime.

**Haldarea materialului**

Nisipul/pietrișul se va încărca direct în mijloacele auto si va fi transportat direct spre beneficiari în stare bruta.

Materialul steril ce va fi întâlnit (lentile de argila, fragmente de roca etc.) va fi depozitat in gropile existente si se va proceda la nivelarea terenului cu buldozerul.

**b) *cumularea cu alte proiecte****:* nu este cazul;

**c) *utilizarea resurselor naturale***: nu este cazul;

**d) *producţia de deşeuri***: deşeurile menajere vor fi preluate de operatori autorizaţi; deşeurile rezultate în urma procesului de excavare vor fi colectate pe sorturi, stocate temporar în spaţii special amenajate şi valorificate/eliminate prin societăţi autorizate;

**e) *emisiile poluante, inclusiv zgomotul şi alte surse de disconfort****:* lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

**f) *riscul de accident***, ţinându-se seama în special de substanţele şi de tehnologiile utilizate: nu este cazul;

***2. Localizarea proiectelor:***

**2.1. utilizarea existentă a terenului** - Terenul este situat în extravilanul comunei Finta (curs de apa cadastrat), aflat in administrarea A.B.A. Buzau-Ialomiţa;

**2.2. relativa abundenţă a resurselor naturale din zonă, calitatea şi capacitatea regenerativă a acestora**: nu este cazul;

**2.3. capacitatea de absorbţie a mediului, cu atenţie deosebită pentru**:

1. **zonele umede**: nu este cazul;
2. **zonele costiere**: nu este cazul;

c) **zonele montane şi cele împădurite**: nu este cazul;

d) **parcurile şi rezervaţiile naturale**: nu este cazul;

e) **ariile clasificate sau zonele protejate prin legislaţia în vigoare, cum sunt**: nu este cazul;

f) **zonele de protecţie specială, mai ales cele desemnate prin Ordonanţa de urgenţă a Guvernului nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr.** [**5/2000**](http://www.apmbuzau.ro/1_NOUTATI%20Procedura%20EIA(Dalia)_SEPT_2009/Documents%20and%20SettingsDalia%20BitanSintact%202.0cacheLegislatietemp00033752.htm) **privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr.** [**107/1996**](http://www.apmbuzau.ro/1_NOUTATI%20Procedura%20EIA(Dalia)_SEPT_2009/Documents%20and%20SettingsDalia%20BitanSintact%202.0cacheLegislatietemp00008742.htm)**, cu modificările şi completările ulterioare, şi Hotărârea Guvernului nr.** [**930/2005**](http://www.apmbuzau.ro/1_NOUTATI%20Procedura%20EIA(Dalia)_SEPT_2009/Documents%20and%20SettingsDalia%20BitanSintact%202.0cacheLegislatietemp00085898.htm) **pentru aprobarea Normelor speciale privind caracterul şi mărimea zonelor de protecţie sanitară şi hidrogeologică**: proiectul nu este inclus în zone de protecţie specială desemnate;

g) **ariile în care standardele de calitate a mediului stabilite de legislaţie au fost deja depăşite**: nu au fost înregistrate astfel de situaţii;

h**) ariile dens populate**: nu e cazul;

i) **peisajele cu semnificaţie istorică, culturală şi arheologică**: nu este cazul.

***3. Caracteristicile impactului potenţial:***

a) extinderea impactului: aria geografică şi numărul persoanelor afectate: nu este cazul;

b) natura transfrontieră a impactului: nu este cazul;

c) mărimea şi complexitatea impactului: impact relativ redus şi local atât pe perioada execuţiei proiectului cât şi ulterior;

d) probabilitatea impactului: impact cu probabilitate redusă atât pe parcursul realizării investiţiei, cât şi după realizarea acestuia, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta.

**Condiţiile de realizare a proiectului:**

***Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului***.

1. Respectarea condițiilor impuse prin avizele emise de autoritățile precizate in Certificatul de Urbanism nr. 6/26.01.2017 emis de către Consiliul Județean Dâmbovița.
2. Respectarea Avizului de Gospodărire a Apelor nr. 155/29.12.2016;

**Protecția factorilor de mediu:**

1. Protecţia apelor:

1.1.In timpul execuţiei lucrărilor:

- Alimentarea cu motorina, întreţinerea utilajelor şi a mijloacelor de transport se vor efectua numai in spatiile special amenajate.

1.2. La finalizarea lucrărilor, secțiunea de scurgere a râului va permite tranzitarea unui debit cu probabilitatea Q50%.

2. Protecţia aerului:

In timpul execuției lucrărilor:

- emisiile in atmosfera provenite de la utilaje si mijloacele de transport se vor încadra in limitele maxim admise conform legislației privind protecția atmosferei in vigoare;

In timpul funcționarii: nu este cazul

3. Protecţia împotriva zgomotului şi vibraţiilor:

In timpul execuției lucrărilor:

- nivelul de zgomot produs in timpul lucrărilor de execuției se va încadra in limitele OMS nr. 119/2014 si STAS - ului 10009/88 - Acustica urbană, nedepășind valoarea de 65 dB(A), înregistrata la limita amplasamentului;

In timpul funcționarii: nu este cazul.

4. Protecţia împotriva radiaţiilor: Nu este cazul.

5. Protecţia solului şi a subsolului:

In vederea diminuării impactului asupra calităţii solului în timpul implementării proiectului se vor avea în vedere următoarele măsuri:

- managementul corespunzător al deşeurilor rezultate în perioada de realizare a investiţiei;

- lucrări de refacere a zonelor limitrofe afectate, după caz.

6. Protecţia aşezărilor umane şi a altor obiective de interes public:

Nivelul de poluare generat de emisiile din lucrările de implementare a proiectului, se vor încadra in prevederile actelor normative in vigoare:

- pentru aer, emisiile in atmosfera se vor încadra in limitele maxim admise conform legislației privind protecția atmosferei in vigoare;

 - nivelul de zgomot produs in timpul lucrărilor de execuție se va încadra in limitele OMS nr. 119/2014 si STAS-ului 10009/88 - Acustica urbană, nedepășind valoarea de 65 dB(A), înregistrata la limita amplasamentului;

7. Gospodărirea deşeurilor generate pe amplasament

- Se vor respecta prevederile O.U.G. nr. 68/2016 pentru modificarea si completarea Legii nr. 211/2011 privind regimul deșeurilor, cu modificările si completările ulterioare;

- Deşeurile rezultate vor fi colectate selectiv in incinta stației de sortare si evacuate/valorificate prin operatori economici autorizați.

8. Gospodărirea substanţelor şi preparatelor chimice periculoase:

Nu este cazul.

9. Prevederi pentru monitorizarea mediului:

La punerea in funcțiune a proiectului propus, monitorizarea funcționarii in condiții de siguranța a investiției va fi asigurata de titularul proiectului.

***Titularul proiectului are obligația sa notifice APM Dâmbovița, daca intervin elemente noi, necunoscute si asupra oricărei modificări ale condițiilor care au stat la baza emiterii prezentei decizii, înainte de producerea modificării.***

***Prezenta decizie este valabila pe toata perioada de realizare a proiectului.***

***Înainte de începerea lucrărilor se va solicita si se va obține autorizația de mediu pentru activitatea de exploatare agregate minerale – cod CAEN 0812.***

Prezenta decizie poate fi contestată în conformitate cu prevederile H.G. nr. 445/2009 privind evaluarea impactului anumitor proiecte publice şi private asupra mediului şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**,

**Mircea NISTOR**

**Șef Serviciu Avize**, **Acorduri**, **Autorizații**,

**Maria MORCOAȘE**

Întocmit,

consilier Florian **STĂNCESCU**